	[image: ]

	GULBENES NOVADA PAŠVALDĪBA

	Reģ.Nr.90009116327

	Ābeļu iela 2, Gulbene, Gulbenes nov., LV-4401

	Tālrunis 64497710, mob.26595362, e-pasts: dome@gulbene.lv, www.gulbene.lv




GULBENES NOVADA PAŠVALDĪBAS DOMES LĒMUMS
Gulbenē
	2026.gada  30. jūlijā
	                                  Nr. GND/2026/

	
	                                  (protokols Nr. ; .p.)



Par pašvaldības līdzfinansējumu dzīvnieku aizsardzības biedrības "Ķepaiņu draugu klubs” projektam “Kaķu namiņi sakārtotai pilsētvidei”

Gulbenes novada pašvaldībā 2026.gada 21.jūlijā saņemts Dzīvnieku aizsardzības biedrības "Ķepaiņu draugu klubs”, reģ.nr.40008201260 iesniegums (lietvedībā reģ.nr. GND/5.15.1/26/1837-D), kurā tiek lūgts piešķirt līdzfinansējumu projektam “Kaķu namiņi sakārtotai pilsētvidei” (projekta numurs 26-07-CL01-C0LA19.2202-000002), kas tika iesniegts vietējā rīcības grupā (biedrībā "SATEKA") un Lauku atbalsta dienestā apstiprināts 2026.gada 13.jūlijā ar lēmumu par projekta iesnieguma apstiprināšanu Nr. 07.26.009075. Projekta īstenošanas periods ir no 2026.gada jūlija līdz 2026.gada oktobrim. 
Projekta mērķis ir uzlabot Gulbenes pilsētas dzīves vidi, izveidojot bezsaimnieku kaķu namiņus un organizētas kaķu uzturēšanās vietas. Projekts veicina atbildīgu dzīvnieku labturību, stiprina vietējās kopienas iesaisti apkārtējās vides sakārtošanā un palīdz mazināt konfliktus starp iedzīvotājiem, vienlaikus uzlabojot publiskās infrastruktūras kvalitāti.
Projekta kopējās attiecināmās izmaksas ir 2280,32 EUR (divi tūkstoši divi simti astoņdesmit euro, trīsdesmit divi centi), tajā skaitā publiskais finansējums 1596,22 EUR (viens tūkstotis pieci simti deviņdesmit seši euro, divdesmit divi centi). Biedrības līdzfinansējums ir 684,10 EUR (seši simti astoņdesmit četri euro, desmit centi). Biedrība lūdz pašvaldības līdzfinansējumu projekta realizācijai 10% no kopējām attiecināmajām izmaksām jeb 228,03 EUR (divi simti divdesmit astoņi euro, trīs centi) apmērā.
Ņemot vērā iepriekš minēto, pamatojoties uz Pašvaldību likuma 5.panta 1.daļu, kas nosaka, ka  pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, atklāti balsojot: PAR ___ (____), PRET ___ (____), ATTURAS ___ (____), Gulbenes novada pašvaldības dome NOLEMJ:
1. PIEŠĶIRT dzīvnieku aizsardzības biedrības "Ķepaiņu draugu klubs” projekta “Kaķu namiņi sakārtotai pilsētvidei” īstenošanai līdzfinansējumu 10 % apmērā no attiecināmajām izmaksām jeb 228,03 EUR (divi simti divdesmit astoņi euro, trīs centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2026.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu. 
4. UZDOT Gulbenes novada Centrālās pārvaldes Kancelejas nodaļas kancelejas pārzinei lēmumu dzīvnieku aizsardzības biedrībai "Ķepaiņu draugu klubs” nosūtīt uz e-pastu zmuidatina@gmail.com.

